**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2020-2021 уку елы) 6 нчы сыйныф**

**Максималь балл – 40 балл**

1. **Тәкъдим ителгән сорауларга 2-3 җөмлә белән генә җавап языгыз (24 балл).**

1. Г.Ибраһимовның “Алмачуар” әсәре нинди жанрга карый? (**Хикәя**) *3 балл*

2. “Алмачуар” әсәрендә төп конфликтны билгеләп языгыз (**Балачак хыялы белән тормыштагы гаделсезлек арасында яки хыял белән чынбарлык арасында**) *3 балл*

3. “Алмачуар” әсәре аркылы автор нәрсә әйтергә тели? (**Һәр кеше үзе күргән, кичергән хәлләр, вакыйгалар аша чыныга һ.б.**) *5 балл*

4. Әсәрдә татар халкына хас нинди йолалар, традицияләр сурәтләнә? (**Сабантуй, көрәш, ат чабышы, татар гаиләсе, татар авылы тормышы һ.б.**) *5 балл*

5\*. Алмачуар үлеменә Г.Ибраһимов нинди мәгънә сала, аның аркылы нинди сыйфатның юкка чыгуын җиткерергә тели? Ничек дип уйлыйсың? Аңлатып яз. (**Балачак хыялының үлемен, юкка чыгуын җиткерә**). *8 балл*

1. **Шигъри әсәр белән эш (16 балл).**

Тау башына салынгандыр безнең авыл,

Бер чишмә бар, якын безнең авылга ул;

Аулыбызның ямен, суы тәмен беләм,

Шуңар күрә сөям җаным-тәнем белән.

Ходай шунда җан биргән, мин шунда туган,

Шунда әүвәл Коръән аятен укыган;

Шунда белдем рәсүлемез Мөхәммәдне,

Ничек михнәт, җәфа күргән, ничек торган.

Истән чыкмый монда минем күргәннәрем,

Шатлык белән уйнап гомер сөргәннәрем;

Абый белән бергәләшеп кара җирне

Сука белән ертып-ертып йөргәннәрем.

Бу дөньяда, бәлки, күп-күп эшләр күрем,

Билгесездер – кая ташлар бу тәкъдирем;

Кая барсам, кайда торсам, нишләсәм дә,

Хәтеремдә мәңге калыр туган җирем. (*Г.Тукай “Туган авыл”*).

1. Әлеге шигырьдән рифмалашып килгән сүзләрне табып языгыз (**авыл / ул, беләм / белән, туган / укыган / торган, күргәннәрем / сөргәннәрем / йөргәннәрем, күрем / тәкъдирем / җирем**). *3 балл*

2. Шигырьдә кулланылган тел-сурәтләү чараларын табып, мисалларын күрсәтеп языгыз (**эпитет, метафора, инверсия һ.б.**). *5 балл*

3. Шигырь кем исеменнән сөйләнелә? (**Лирик герой / лирик мин**) *5 балл*

4. Бала күңелендә туган авылына бәйле нинди хис уяна? (**Соклану / горурлык**) *3 балл*